**ระเบียบรายวิชา คศ 491 สัมมนาทางคณิตศาสตร์**

**ปีการศึกษา 1/2560**

1. บทความที่นำมาศึกษาต้องเป็นบทความภาษาอังกฤษทางคณิตศาสตร์ที่ตีพิมพ์ในวารสารใดวารสารหนึ่ง โดยมีองค์ประกอบดังนี้
   1. เป็นบทความที่มีบทนิยามและการพิสูจน์ทฤษฎีบทต่างๆ อย่างน้อย 1 บทนิยาม และ 1 ทฤษฏีบท **หรือ**
   2. เป็นบทความทางคณิตศาสตร์ประยุกต์ที่มีการอธิบายขบวนการทางคณิตศาสตร์ และการนำไปใช้ **หรือ**
   3. เป็นบทความทางด้านการสอนคณิตศาสตร์ **และ**
   4. เป็นบทความที่ตีพิมพ์ในวารสารใด วารสารหนึ่ง โดยไม่จำกัดปีที่พิมพ์ **และ**
   5. ให้นักศึกษาศึกษาบทความจำนวน 1 บทความ ต่อ จำนวนนักศึกษา 1 คน

2. ผู้เรียนจะต้องส่งข้อมูลรายละเอียดการศึกษาบทความและสำเนาบทความส่งให้กับอาจารย์ผู้ประสานงานรายวิชา**ภายในกำหนดเวลาตามปฏิทินการศึกษาของรายวิชา**

3. ผู้เรียนจะต้องส่ง**แบบฟอร์มการเสนอหัวข้อ คศ 491สัมมนาทางคณิตศาสตร์**และ**สำเนาบทความ** เพื่อเสนอต่อคณะกรรมการทุกท่านของแต่ละกลุ่มทำการพิจารณาความเหมาะสมของเนื้อหา และส่งให้กับอาจารย์ผู้ประสานงานรายวิชาของแต่ละกลุ่ม **ภายในกำหนดเวลาตามปฏิทินการศึกษาของรายวิชา**

4. ผู้เรียนควรหาบทความสำรองไว้อีก อย่างน้อย 1 บทความ เพื่อป้องกันในกรณีที่บทความแรกไม่ผ่านการพิจารณาจากคณะกรรมการ

5. เมื่อนักศึกษาเข้าพบอาจารย์ที่ปรึกษาหรืออาจารย์ที่ปรึกษาร่วม (ถ้ามี) ให้นักศึกษาบันทึกใน**แบบฟอร์มบันทึกการเข้าพบอาจารย์ที่ปรึกษาในรายวิชา คศ 491 สัมมนาทางคณิตศาสตร์** ทุกครั้งเพื่อนำมาประกอบการพิจารณาการให้คะแนน

6. แนะนำแหล่งข้อมูลที่ใช้สืบค้นบทความที่สนใจ

<http://www.sciencedirect.com/>

<http://www.elsevier.com/journals/title/a>

<http://www.springer.com/gp/eproducts/springer-journals>

<http://www.hindawi.com/journals/>

<http://www.tci-thaijo.org/>

7. อาจารย์ที่ปรึกษางานวิจัย หนึ่งท่าน สามารถรับนักศึกษางานวิจัย ได้ไม่จำกัดจำนวน

8. อาจารย์ที่ปรึกษางานวิจัย จัดแบ่งออกเป็นสองกลุ่ม คือ

8.1 กลุ่มวิชาคณิตศาสตร์บริสุทธิ์

8.2 กลุ่มวิชาคณิตศาสตร์ประยุกต์